Klaus Iohannis, întâlnire cu Manfred Weber
Astăzi, la Palatul Cotroceni, Klaus Iohannis s-a întâlnit cu președintele Partidului Popular European, Manfred Weber.
"Am discutat despre importanța strategică a viitoarelor alegeri europene, despre interesul nostru comun de a consolida proiectul european și de a ne apăra valorile și unitatea", a scris președintele României pe rețeaua X.
Întâlnirea a avut loc în cadrul Congresului PPE desfășurat în aceste zile la București. La acest congres participă peste 1.500 de reprezentanți ai PPE din 44 de țări.
Excellent meeting today with @ManfredWeber, @EPP President, in the margins of the #EPP2024 Congress in #Bucharest🇷🇴. We discussed the strategic importance of the upcoming European elections, our common interest to strengthen the European project & to defend our values & unity. pic.twitter.com/EgYbrN1kGB
— Klaus Iohannis (@KlausIohannis) March 5, 2024
Manfred Weber spune că în București se simte ca acasă
Liderul Partidului Popularilor Europeni, Manfred Weber, a sosit în București cu o zi înaintea începerii Congresului PPE. La acest important eveniment sunt așteptați peste 1500 de delegați din 44 de țări, precum și 13 șefi de state și guverne.
Weber a afirmat că se simte ca acasă în București și a subliniat că în următoarele două zile, capitala României va deveni capitala politică a Europei.
"Mă simt acasă aici, la București, la sediul PNL. Bucureștiul va fi în următoarele 2 zile, capitala politică a Europei" a spus acesta.
Liderul PPE a subliniat că partidul pe care îl conduce reprezintă cea mai mare forță din Parlamentul European, având peste jumătate din membrii Consiliului. A adăugat că în București, vor oferi cetățenilor o viziune asupra viitorului și a ceea ce pot oferi. Weber a anunțat că vor nominaliza candidatul lor pentru președinția Comisiei Europene, care va fi Ursula von der Leyen.
El a evidențiat că în timpul mandatului lui Nicolae Ciucă ca prim-ministru, creșterea economică a României a fost remarcabilă. Weber a subliniat că PNL prezintă o listă puternică de candidați pentru Parlamentul European.
Politicianul german a sugerat că Klaus Iohannis ar putea avea oportunitatea să se implice în conducerea Uniunii Europene.
Manfred Weber a subliniat că "în momentul în care Nicolae Ciucă a fost premier, creşterea economică a fost impresionantă".
De asemenea, Weber a menționat că al doilea motiv pentru care au ales să vină la București este pentru că Partidul Popular European (PPE) se definește ca fiind un partid de centru-dreapta și este prezent în țările din Europa de Est. Mai multe puteți citi aici.